Allerede tilbage i 2009 stoppede Bora Zivkovic sin karriere, da hans aftale med Vejle udløb, skriver bold.dk. FC Hjørring fik ham dog til igen at trække i støvlerne, og nu er det altså, trods flere trusler om stop, blevet til to år i den nordjyske klub. - Da jeg blev 30 lavede jeg to aftaler med mig selv. Jeg besluttede at jeg ville stoppe, hvis jeg en sæson ikke scorede et mål. Det har jeg ikke gjort i denne sæson. Den anden aftale jeg lavede med mig selv var, at jeg skulle stoppe den dag mit store idol Paul Scholes stoppede. Han er også stoppet, så nu må jeg også hellere gøre det, siger Bora Zivkovic til bold.dk.

Referat:
Det blev til to sæsoner i FC Hjørring. Men nu er det definitivt slut. Defensivspilleren Bora Zivkovic stopper en lang karriere, der senest bød på to sæsoner hos FC Hjørring.